હૉરર ફિલ્મો લોકોમાં સતત પ્રિય રહેતો ફિલ્મપ્રકાર છે છતાં એનો સપ્લાય અત્યંત ઓછો રહે છે. ભૂતપ્રેતની ફિલ્મોમાં એની એ જ ચવાયેલી સ્ટોરી જોઈને લોકો હવે કંટાળ્યા છે. તેમને કશુંક નવું આપવું જોઈએ. કમનસીબે ‘મછલી જલ કી રાની હૈ’ ટાઇપની ફિલ્મો હૉરર ફિલ્મો તો આવી જ હોય એવું મહેણું સાચું ઠરાવે છે. સ્વરા ભાસ્કર જેવી ઉમદા અભિનેત્રીના ફૅન્સ પણ દુ:ખી થઈ જાય એવી આ ફિલ્મથી સલામત અંતર રાખવામાં જ માલ છે.